
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	1 septembrie 2016

	Nr.
	4c-7/571


R A P O R T

asupra propunerii legislative pentru modificarea art.94 alin.(1) din Legea nr.7/2006 privind statutul funcţionarului public parlamentar
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa 
nr. Plx 282/2016 din 15 iunie 2016, cu dezbaterea pe fond, în procedură obişnuită, a propunerii legislative pentru modificarea art.94 alin.(1) din Legea nr.7/2006 privind statutul funcţionarului public parlamentar.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.230/16.03.2016)

· punctul de vedere al Guvernului (nr.630/31.03.2016).

Propunerea legislativă are ca obiect de reglementare modificarea art.94 alin.(1) din Legea nr.7/2006, în sensul stabilirii în mod expres ca dispoziţiile privind pensionarea personalului cu statut de funcţionar public parlamentar să se aplice şi personalului de specialitate din cadrul Autorităţii Electorale Permanente.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.
La dezbaterile care au avut loc în şedinţa comisiei din 5 iulie 2016 au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, domnul Constantin-Florin Mituleţu-Buică, vicepreşedinte, Autoritatea Electorală Permanentă.
La lucrările comisiei şi-au înregistrat prezenţa 23 deputaţi, din totalul de 23 membri ai comisiei.

Raportul comisiei a fost adoptat cu unanimitate de voturi.

Propunerea legislativă a fost respinsă de Senat în şedinţa din 8 iunie 2016.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat.

În urma finalizării dezbaterilor, Comisia propune Plenului Camerei Deputaţilor adoptarea propunerii legislative în forma prezentată de iniţiatori.

PREŞEDINTE,



SECRETAR,

Adrian Solomon



Mihăiţă Găină

Întocmit,

Consilier parlamentar Lidia Vlădescu

